SLOVENSKO - krajina zázrakov
Žijeme v zázračnej krajine. Premiérka a ministri pri odovzdávaní vlády v priamom prenose hovorili o tisíc zázračných zákonoch, v akom super stave odovzdávali krajinu, ako za 20 mesiacov zázračne znížili nezamestnanosť, ako zázračne znížili deficit, ako zázračne nám rastie HDP. Klamstvá najväčšieho zrna v priamom prenose v ich skorumpovaných médiách. Bola to tá najšpinavšia volebná kampaň v histórii.
Čo tu vlastne všetci dnes riešime, keď sa máme tak zázračne skvelo?
Prečo nehovoria o tom, že ľudia žijú na pokraji biedy, že musia mať 3 roboty, aby si zabezpečili základné životné potreby, bývať a jesť. Nemôžu si nič ušetriť, nemajú voľný čas, nemajú čas ani na vlastné deti. Prečo nehovoria o tom, že ľudia páchajú samovraždy, pretože už ďalej nevládzu žiť v tomto feudalizme?
Mám pocit, že žijú v úplne inom Matrixe. Jeden a pol milióna Slovákov živí tých mocných, celý štátny aparát, nezamestnaných, zlodejov miliárd a ešte aj samých seba. TOTO je zázrak!!!
Naše deti sú nútené "emigrovať" do Európskych štátov, lebo tie tri automobilky, ale aj iní akože investori, ktorí zo Slovenska "urobili" ekonomického vraj tigra, nám nevedia zamestnať natrvalo nikoho, okrem svojho nastrčeného zahraničného menežmentu. Navyše cez podvodnícke pracovné agentúry, bez sociálnych výhod a za minimálnu mzdu, ktoré zamestnanca môžu vyhodiť z hodiny na hodinu. A ešte budú vydierať štát, ktorý ak im nepomôže dotáciou, alebo ďalším odpustením daní, prepustia tisíc ľudí. Našich ľudí využívajú tak, že ich prijmú na skúšobnú dobu na 3 mesiace a po uplynutí skúšobnej doby ich vyhodia z práce aj z ubytovne, ktorú im tak blahosklonne núkajú, keď ich lákajú na otrockú prácu na krátku dobu za almužnu. Po troch mesiacoch im zoberú ilúziu o živote, o istotách, o všetkom ... Naše deti, naši spoluobčania, nie sú ani po vstupe našej krajiny do Európskej Únie, s čím sa tak pán Dzurinda a ostatní euroválovci tak radi chvália -VÍTANÉ ! V 21. storočí ako členovia EÚ sme v Anglicku či v Nemecku alebo Francúzsku za nechcených ! Sme gasterbeiteri v únii, ktorú máme vraj považovať za svoju. Našich ľudí nechcú, ale o to viac natŕčajú paprče cez nastrčené bábky v parlamente na naše spoločné peniaze cez eurovaly a podobné bankárske projekty proti nám občanom. Preto o nás bez nás páni z parlamentu podpísali najprv Lisabonskú zmluvu z ktorej ako právny subjekt nemôžeme vystúpiť a následne už o nás bez nás rozhodli podpísaním Eurovalu 1 aj Eurovalu 2, ktorý sa nedá splatiť a ktorý z nás, našich otcov, našich starých rodičov a najmä z našich detí robí novodobých otrokov ...
My už nemáme vlastné hospodárstvo, patríme niekomu inému, sme kolóniou zahraničných majiteľov. Koľko dôkazov ešte potrebujeme?
Na záver citát nášho buditeľa a revolucionára Ľudovíta Štúra:
Národ, v ktorého duši je hlboko zakorenená úcta k právam každého človeka a pre ktorého je samozrejmosťou, že všetci sú si rovní, nosí v srdci lásku k človeku a nerobí medzi ľuďmi rozdiel a navyše sa aj sám spravuje - len takýto národ môže byť úprimným, otvoreným a čestným národom.